cyanic-selkie/wikianc huggingface dataset:
লিনাক্স
সম্প্রদায়
ফ্রি সফটওয়্যার লাইসেন্স, যার উপর ভিত্তি করে লিনাক্স কার্নেল নির্ভর বিভিন্ন সফটওয়্যার উন্নয়ন করা হয়, সেটি বাণিজ্যিকীকরণে ব্যাপকভাবে অনুমতিপ্রদান এবং উৎসাহিত করে; সম্পূর্ণ এবং পৃথক বাণিজ্যিক প্রতিষ্ঠানের লিনাক্স ডিস্ট্রিবিউশনের মধ্যে সম্পর্ককে মিথোজীবি হিসাবে কল্পনা করা যায়। বাণিজ্যিক সরবরাহকারীদের ব্যবসার একটি সাধারণ কাঠামো হল সহায়তার জন্য মূল্য নির্ধারণ করা, বিশেষত বাণিজ্যিক ব্যবহারকারীদের জন্য। কিছু প্রতিষ্ঠান তাদের ডিস্ট্রিবিউশনের বিশেষায়িত ব্যবসায়িক সংস্করণ প্রকাশ করে, যেখানে থাকে স্বত্ত্বযুক্ত সহায়তা এবং অনেক বেশি সংখ্যক ইন্সটলেশন নিয়ন্ত্রণকারী সুবিধাযুক্ত ব্যবস্থা বা প্রশাসনিক কার্যক্রম সহজীকরণের ব্যবস্থা।
আরেকটি ব্যবসায়িক কাঠামো হল, হার্ডওয়্যার বিক্রয়ের জন্য সফটওয়্যার প্রদান করা। কম্পিউটার শিল্পতে এটি একটি সাধারণ বিষয়, যেমন অপারেটিং সিস্টেম সিপি/এম, অ্যাপল ডস এবং ম্যাক ওএস ৭.৫ এর আগের সংস্করণগুলো, যেগুলো বিনামূল্যে কপিযোগ্য (কিন্তু পরিবর্ধন/পরিবর্তন যোগ্য নয়)। যেহেতু ১৯৮০ এর পুরোটা জুড়ে হার্ডওয়্যার একটি আদর্শ কাঠামোবদ্ধ হয়ে আসছে, ফলে হার্ডওয়্যার নির্মাতাদের জন্য এই পদ্ধতিতে লাভবান হওয়া বেশ কষ্টকর হয়ে গেছে। বর্তমানে সিস্টেম৭৬-এর পপ!_ওএস এমনই একটি উদাহরণ।
ডিস্ট্রিবিউশন
লিনাক্স ডিস্ট্রিবিউশন, সংক্ষেপে ডিস্ট্রো হলো একটি সফটওয়্যার সংগ্রহ থেকে তৈরি করা অপারেটিং সিস্টেম, যেটার মূল ভিত্তি লিনাক্স কার্নেল এবং মাঝেমধ্যে একটি স্বকীয় প্যাকেজ ব্যবস্থাপনা সিস্টেম। লিনাক্স ব্যবহারকারীরা যেকোন একটি ডিস্ট্রিবিউশন ডাউনলোডের মাধ্যমে লিনাক্স ধারণ করে থাকে, যেগুলো আবার অনেকগুলো যন্ত্রের জন্যে উপযোগী। সে তালিকায় আছে গ্রত্থিত যন্ত্র(ওপেন্ডব্লিউআরটি) আর ব্যক্তিগত কম্পিউটার (লিনাক্স মিন্ট) থেকে ক্ষমতাসম্পন্ন সুপারকম্পিউটারও(রক ক্লাস্টার ডিস্ট্রিবিউশন)। কিছু জনপ্রিয় লিনাক্স ডিস্ট্রিবিউশন হলো—
কমান্ড লাইন ইন্টারফেস
বেশিরভাগ লিনাক্স ডিস্ট্রিবিউশনেই ডিফল্টভাবে গ্রাফিক্যাল ডেস্কটপ পরিবেশ ব্যবহৃত হয় যেখানে কমান্ড-লাইন ইন্টারফেস একটি টার্মিনাল ইমুলেটর বা আলাদা ভার্চুয়াল কনসোল দ্বারা বাস্তবায়িত করা হয়ে থাকে। বেশিরভাগ নিম্নধাপের লিনাক্স উপকরণসমূহ, যেমন গ্নু ইউজারল্যান্ড, ব্যাপকভাবে কমান্ড-লাইন ইন্টারফেস ব্যবহার করে। কমান্ড লাইন ইন্টারফেস সাধারণত পূনরাবৃত্তিমূলক বা কালক্ষেপণমূলক কাজ সমূহের স্বয়ংক্রিকরণের কাজে বহুল ব্যবহৃত হয় এবং আন্তঃপ্রক্রিয়া যোগাযোগ প্রদান করে। একটি গ্রাফিক্যাল টার্মিনাল ইমুলেটর প্রোগ্রাম লিনাক্স ডেস্কটপ থেকে কমান্ড লাইন ইন্টারফেসে প্রবেশের কাজে ব্যবহৃত হয়। একটি লিনাক্স সিস্টেমে কমান্ড লাইন ইন্টারফেস সাধারণত শেল দ্বারা বাস্তবায়িত হয়, যেটি ইউনিক্স সিস্টেমের সাথে মিথস্ক্রিয়ারও একটি প্রথাগত উপায়। সার্ভারের জন্য উন্নয়নকৃত একটি লিনাক্স সিস্টেমে সাধারণত কমান্ড লাইন ইন্টারফেসই একমাত্র ইন্টারফেস হিসাবে ব্যবহার হতে পারে।
এক্স উইন্ডো ব্যবস্থাপক
বেশিরভাগ লিনাক্স ডিস্ট্রিবিউশনে ব্যবহৃত জনপ্রিয় গ্রাফিক্যাল ডেস্কটপ পরিবেশগুলো এক্স উইন্ডো সিস্টেমের উপর ভিত্তি করে নির্মিত, যেটিকে সংক্ষেপে এক্স হিসাবেও অভিহিত করা হয়ে থাকে। এটি নেটওয়ার্ক স্বচ্ছতা প্রদান করে এবং একটি সিস্টেমে চলা গ্রাফিক্যাল অ্যাপলিকেশনসমূহ অন্য আরেকটি সিস্টেমে প্রদর্শনের অনুমতি প্রদান করে যেখানে ব্যবহারকারীকে উক্ত অ্যাপলিকেশনগুলোর সাথে মিথস্ক্রিয়ার প্রয়োজন হতে পারে।
ডেস্কটপ পরিবেশসমূহ এদের আদর্শ ইন্সটলেশনের অংশ হিসাবে উইন্ডো ব্যবস্থাপক অন্তর্ভুক্ত করে (যেমন ২০১০ সাল অনুযায়ী, গ্নোমের জন্য মেটাসিটি, কেডিই এর জন্য কেউইন এবং এক্সএফসিই এর জন্য এক্সএফডব্লিউএম), যদিও নিজস্ব পছন্দ অনুযায়ী ব্যবহারকারী অন্য কোন উইন্ডো ম্যানেজার বাছাই করতে পারেন।
ডেস্কটপ পরিবেশ
বর্তমান সময়ে ডেস্কটপ ও ল্যাপটপ কম্পিউটারে লিনাক্সের চাহিদা দিন দিন বেড়েই চলেছে। বর্তমানে বেশিরভাগ লিনাক্স ডিস্ট্রোই গ্রাফিক্যাল ডেস্কটপ পরিবেশ ব্যবহার করে, যার মধ্যে উল্লেখযোগ্য হলো গ্নোম ও কেডিই প্লাজমা ডেস্কটপ।
এর পাশাপাশি এলএক্সডিই, এক্সএফসিই ইত্যাদি তুলনামূলক হালকা ডেস্কটপ পরিবেশও রয়েছে যেগুলো মূলত নিম্ন-কনফিগারেশনের কম্পিউটার সিস্টেমকে উদ্দেশ্য করে উন্নয়ন করা হয়েছে।
ডেস্কটপে লিনাক্সের পারফরমেন্স সবসময়ই একটি বিতর্কিত ইশু, উদাহরণস্বরুপ বলা যায়, ২০০৭ সালে কন কলিভাস শুধুমাত্র সার্ভারে লিনাক্সের পারফরমেন্সের দিকে নজর দেওয়ার জন্যে লিনাক্স সম্প্রদায়কে দায়ী করেন। তিনি ডেস্কটপের প্রতি এরুপ ঔদাসীন্য দেখে হতাশ হয়ে লিনাক্স কার্নেল উন্নয়ন থেকে সরে আসেন এবং পরবর্তীতে এই বিষয়ে একটি সাক্ষাৎকারও প্রদান করেন। তখন থেকেই ডেস্কটপে লিনাক্সের পারফরমেন্স উন্নয়নের জন্য উল্লেখযোগ্য পরিমাণে কাজ শুরু হয়েছে। আপস্টার্ট এধরনেরই একটি প্রকল্প যেটির মূল লক্ষ্য হলো লিনাক্স বুটের সময় ত্বরান্বিত করা।
প্রয়োগ
thumb|250px|right|একটি [[গ্নোম ডেস্কটপ]] অতীতে লিনাক্স সংস্থাপন ও এর গঠন-প্রকৃতি নির্ধারণের জন্য ব্যবহারকারীদের কম্পিউটার সম্পর্কে গভীর জ্ঞানের প্রয়োজন হত। তাছাড়া ব্যবহারকারীরা লিনাক্সের ভেতরের অংশে সরাসরি প্রবেশাধিকার পান। এই কারণে অতীতের লিনাক্স ব্যবহারকারীরা বেশির ভাগই মাইক্রোসফট উইন্ডোজ ও ম্যাকওএস ব্যবহারকারীদের চেয়ে বেশি প্রযুক্তিমনা হতেন। তারা নিজেদেরকে হ্যাকার বা গিক বলতেও ভালবাসতেন।
তবে এখন লিনাক্স ব্যবহারকারীদের এই বাঁধাধরা রূপ আর দেখা যায় না। লিনাক্সের ব্যবহারকারী-বন্ধুভাবাপন্নতা অনেক বেড়েছে, আর লিনাক্সের বিভিন্ন ডিস্ট্রিবিউশন এখন অনেক জায়গায় ব্যবহার হচ্ছে। বিশেষ উদ্দেশ্য ক্ষেত্র, যেমন ইমেজ রেন্ডারিং, ওয়েব সেবা, ইত্যাদি ক্ষেত্রে এবং সার্ভারেও লিনাক্সের ব্যবহার চোখে পড়ার মত বৃদ্ধি পেয়েছে। লিনাক্স বর্তমানে ডেস্কটপেও উল্লেখযোগ্যভাবে জায়গা করে নিচ্ছে।
thumb|250px|right|একটি [[কেডিই ডেস্কটপ]] লিনাক্স তথাকথিত ল্যাম্প সার্ভার-সফটওয়্যার সম্মিলনের (লিনাক্স, অ্যাপাচি, মাইএসকিউএল, পার্ল/পাইথন/পিএইচপি) ভিত্তি। ল্যাম্প প্ল্যাটফর্মটি ওয়েব উন্নয়নকারীদের মধ্যে ব্যাপক জনপ্রিয়তা লাভ করেছে। উইকিপিডিয়ার জন্য লেখা মিডিয়াউইকি সফটওয়্যারটিও ল্যাম্প প্ল্যাটফর্ম ব্যবহার করছে। এছাড়া লিনাক্সে রয়েছে অনেক ডাটাবেস সফটওয়্যার যেমন - মাইএসকিউএল, সাইবেস এএসই, এমএসকিউএল, ইত্যাদি।
সার্ভার এবং ডেস্কটপে সাধারণ ব্যবহারযোগ্য লিনাক্স ডিস্ট্রিবিউশনের পাশাপাশি বিভিন্ন কাজের জন্য বিশেষভাবে উন্নয়নকৃত ডিস্ট্রিবিউশনও রয়েছে, এসকল কাজের মধ্যে রয়েছে, কম্পিউটার স্থাপত্য সমর্থন, গ্রথিত যন্ত্র, স্থায়ীত্ব, নিরাপত্তা, কোন একটি অঞ্চল বা ভাষার আঞ্চলিকতা, নির্দিষ্ট ব্যবহারকারী দলকে উদ্দেশ্য করা, রিয়েল টাইম অ্যাপলিকেশন সমর্থন, অথবা কোন ডেস্কটপ পরিবেশের নিজস্ব ডিস্ট্রিবিউশন। অধিকন্তু, কিছু বিশেষ ডিস্ট্রিবিউশনে কেবলমাত্র পূর্ণ ফ্রি সফটওয়্যার অন্তর্ভুক্ত হয়ে থাকে। বর্তমানে ৩০০ এর অধিক ডিস্ট্রিবিউশন উন্নয়নরত অবস্থায় আছে, যার মধ্যে এক ডজনের মত ডিস্ট্রিবিউশন সাধারণ উদ্দেশ্যে ব্যবহারের জন্য ব্যাপকভাবে জনপ্রিয়তা ও পরিচিতিঅর্জন করতে সক্ষম হয়েছে।
বেশকিছু শিল্প সহযোগী প্রতিষ্ঠান এবং হার্ডওয়্যার কনফারেন্স লিনাক্সের জন্য বিভিন্ন প্রচলিত হার্ডওয়্যারসমূহ পরিচালনা ও সহায়তা উন্নত করার কাজে নিয়োজিত আছে, যেমন- ফ্রিডমএইচইসি।
ডেস্কটপ
লিনাক্সে চালানোর মত উচ্চমানের ডেস্কটপ সফটওয়ারের প্রচন্ড চাহিদা আছে। এধরনের সফটওয়ার হচ্ছে লেখালাখি (word processors), হিসাবনিকাশ (spreadsheets), ইমেইল গ্রাহক (email clients), ওয়েব ব্রাউজার (web browsers) ইত্যাদি।
নিচে কিছু প্রধান লিনাক্স সফটওয়ারের তালিকা দেয়া হলঃ
গেমস
thumb|right|ভেগা স্ট্রাইক, মহাকাশ ভ্রমণ খেলা
উইন্ডোজ, বিভিন্ন গেমিং কনসোল কিংবা ম্যাক ওএস টেনের তুলনায় লিনাক্সে খেলার সফটওয়্যার নেই বললেই চলে। লিনাক্সের বাজার খুব সীমিত হওয়ায় কোন খেলা তৈরির প্রতিষ্ঠান লিনাক্সের জন্য গেম তৈরি করতে আগ্রহী হয়নি। তবে এখন লিনাক্সে স্টীম দিয়ে অনেক গেমস খেলা যায়। লিনাক্স গেমার্স গেম লিস্ট ও দ্য লিনাক্স গেম টোম এ অনেকগুলো লিনাক্সে খেলার মত খেলার তালিকা আছে।
কিছু কিছু উম্মুক্ত সোর্সের খেলা আছে যেগুলো বেশ জনপ্রিয়তা অর্জন করেছে, যেমন নেটহ্যাক ও টাক্স রেসার। এদের উপর ভিত্তি করে অনেক খেলা যেমন ফ্রিসিভ ও দি আর-কুয়ান মাস্টার্স তৈরি হয়েছে। এছাড়াও লিনাক্স প্লাটফর্মের জন্য নির্মিত আরো কিছু জনপ্রিয় এবং উচ্চমানসম্পন্ন খেলার মধ্যে উল্লেখ্যযোগ্য হলো- এসল্ট কিউব, আরবান টেরর, আমেরিকান আর্মি, ড্রিমচেজ, ভিড্রিফট, টরকস, ডুম, এলিয়েন এরিনা, জিরোএডি, এনিমি টেরিটরি, এক্সমোটো, ফ্রোজেন বাবল'' ইত্যাদি। কোন কোন খেলা তৈরির প্রতিষ্ঠান সরাসরি লিনাক্সের উপযোগী খেলা প্রকাশ করতে শুরু করেছেন। যেমন- আইডি সফটওয়ারের কোয়েক ৪। অনেক প্রতিষ্ঠান উইন্ডোজে চলা খেলাগুলোকে লিনাক্সের উপযোগী করে তৈরি করছেন। ১৯৯৮ সালে প্রতষ্ঠিত লোকি সফটওয়ার, ২০০১ সালে প্রতিষ্ঠিত লিনাক্স গেম পাবলিশিং এ ধরনের প্রতিষ্ঠান। ওয়াইন, সেডেজা ও ক্রসওভার গেমস উইন্ডোজের অনেক গেম লিনাক্সে চালানোর সুবিধা দিচ্ছে। ভার্চুয়াল মেশিন ও নিম্ন-স্তিরের ইমুলেটর এর মাধ্যমেও অন্য প্লাটফর্মের (যেমন- সনি প্লেস্টেশন, নিনটেন্ডো উই]] ইত্যাদি) জন্য তৈরীকৃত খেলা লিনাক্সে চালানো যাচ্ছে।
সার্ভার, সুপারকম্পিউটার এবং এম্বেডেড যন্ত্র
লিনাক্স ডিস্ট্রিবিউশনগুলো দীর্ঘসময় ধরেই সার্ভার সার্ভার অপারেটিং সিস্টেম হিসাবে ব্যবহৃত হয়ে আসছে, এই ক্ষেত্রে তারা উল্লেখ্যযোগ্য পরিমাণে অবদান রেখেছে, ২০০৬ সালে নেটক্রাফটের একটি রিপোর্ট অনুযায়ী, বিশ্বের ১০টির মধ্যে ৮টি নির্ভরযোগ্য ইন্টারনেট হোস্টিং কোম্পানী তাদের ওয়েব সার্ভারে লিনাক্স ডিস্ট্রিবিউশন ব্যবহার করে থাকে। ২০০৮ এর জুন পর্যন্ত, ১০টির মধ্যে ৫টিতে লিনাক্স ডিস্ট্রিবিউশন, ১০টির মধ্যে ৩টিতে ফ্রিবিএসডি এবং ১০টির মধ্যে ২টিতে মাইক্রোসফট উইন্ডোজ চলছে, ২০১০ এর ফেব্রুয়ারি পর্যন্ত, ১০টির মধ্যে ৬টিতে লিনাক্স ডিস্ট্রিবিউশন, ১০টির মধ্যে ২টিতে ফ্রি-বিএসডি এবং ১০টির মধ্যে ১টিতে মাইক্রোসফট উইন্ডোজ চলছে। লিনাক্স ডিস্ট্রিবিউশনগুলো হলো ল্যাম্প সার্ভার-সফটওয়্যার সংমিশ্রনের (লিনাক্স, অ্যাপাচে, মাইএসকিউএল, পার্ল/পিএইচপি/পাইথন) প্রধান অনুষংগ যেটি সাম্প্রতিক সময়ে উন্নয়নকারীদের মাঝে বিপুল জনপ্রিয়তা পেয়েছে এবং যেটি ওয়েবসাইট হোস্টিংয়ের একটি কমন প্লাটফর্ম হিসাবে বর্তমানে সমাদৃত। লিনাক্স ডিস্ট্রিবিউশনগুলো মেইনফ্রেম কম্পিউটারের অন্যান্য অপারেটিং সিস্টেমগুলোর তুলনায় তাদের মূল্যমানের কারণে বিগত কয়েক দশক যাবত মেইনফ্রেম কম্পিউটারের অপারেটিং সিস্টেম হিসাবেও জনপ্রিয়তা পেয়ে আসছে। ২০০৯ সালের ডিসেম্বরে, বড় কম্পিউটার নির্মাতা প্রতিষ্ঠান হিসেবে পরিচিত আইবিএম মেইনফ্রেম কম্পিউটারভিত্তিক এন্টারপ্রাইজ লিনাক্স সার্ভার বিস্তৃত অর্থে বাজারজাতকরন ও বিক্রয়ের ঘোষণা দেয়। সুপারকম্পিউটারের অপারেটিং সিস্টেম হিসাবেও লিনাক্স ডিস্ট্রিবিউশনগুলো সমাদৃত, ২০১০ সালের সেপ্টেম্বর পর্যন্ত, বিশ্বের শীর্ষ ৫০০ সিস্টেমের মধ্যে ৪৫৯ টি (৯১.৮%) লিনাক্স ডিস্ট্রিবিউশন দ্বারা চলে। বিশ্বের সবচেয়ে দ্রুততম সুপার-কম্পিউটার বলে পরিচিত আইবিএমের সিকুয়া এর অপারেটিং সিস্টেম হিসাবেও লিনাক্স ব্যবহৃত হবে যেটি ২০১১ সালে কার্যক্ষম হবে।
কম দাম ও উচ্চমানের কাস্টমাইজেশন সুবিধার কারণে গ্রথিত যন্ত্রগুলোতে লিনাক্স ব্যবহৃত হয়ে থাকে। গুগল কর্তৃক উন্নয়নকৃত অ্যান্ড্রয়েড এধরনেরই একটি লিনাক্সভিত্তিক কাস্টোমাইজড অপারেটিং সিস্টেম যেটি এমুহূর্তে বিশ্বের সবচেয়ে জনপ্রিয় মোবাইল অপারেটিং সিস্টেম। মুক্তসোর্স প্লাটফর্মে লিনাক্স ভিত্তিক পিডিএ এবং মুঠোফোন ২০০৭ সাল থেকে জনপ্রিয় হওয়া শুরু করে; উদাহরণস্বরুপ, নকিয়া এন৮১০, ওপেনমোকো নিও১৯৭৩ এবং মটোরোলার আরওকেআর এইট। এই ধারা অব্যাহত রেখে পাম (পরবর্তীতে এইচপি কর্তৃক অধিগ্রহণকৃত) একটি লিনাক্সভিত্তিক অপারেটিং সিস্টেম উন্নয়ন করে যেটির নাম হলো 'ওয়েবওএস' এবং যেটি পাম প্রি স্মার্টফোন সিরিজে ব্যবহৃত হয়। জনপ্রিয় টিভো ডিজিটাল ভিডিও রেকর্ডার একটি কাস্টমাইজড লিনাক্স ব্যবহার করে, একইভাবে বিভিন্ন প্রতিষ্ঠান যেমন- সিসকো/লিংকসিস কর্তৃক বাজারজাত কৃত বিভিন্ন রাউটার ও নেটওয়ার্ক ফায়ারওয়ালেও এধরনের লিনাক্স সিস্টেম ব্যবহৃত হয়।
কর্গ ওয়েসিস, কর্গ ক্রোনাস, ইয়ামাহা মোটিফ এক্সএফ/এক্সএস মিউজিক ওয়ার্কস্টেশন, ইয়ামাহা এস৯০এক্সএস/এস৭০এক্সএস, ইয়ামাহা এমওএক্স৬/এমওএক্স৮ সিন্থেসাইজার, ইয়ামাহা মোটিফ-র‍্যাক এক্সএফ টক জেনারেটর মডিউল এবং রোল্যান্ড আরডি-৭০০জিএক্স ডিজিটাল পিয়ানো লিনাক্স ব্যবহার করে। মঞ্চসজ্জায় ব্যবহৃত আলোক সিস্টেমেও লিনাক্স ব্যবহৃত হয়, যেমন- হোলহুগল কনসোল।
নর্থ বেঙ্গল চিনি কল লিমিটেড
অবস্থান
বাংলাদেশের উত্তর-পশ্চিমাঞ্চলের রাজশাহী বিভাগের নাটোর জেলার লালপুর উপজেলার গোপালপুরে এই শিল্প কমপ্লেক্সটি অবস্থিত।
ইতিহাস
১৯৩৩ সালে এই চিনি কলটি মেসার্স সুরুজমাল ও নাগরমাল নামক প্রতিষ্ঠানের ব্যক্তি মালিকানায় স্থাপিত হয়; পরবর্তীতে ১৯৬৫ সালে তা রাষ্ট্রীয় মালিকানায় আসে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে।
অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।
উৎপাদন ক্ষমতা
এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।
উৎপাদিত পণ্য
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।
মাঝদিয়া রেলওয়ে স্টেশন
ইতিহাস
১৮৬২ সালে ইস্টার্ন বেঙ্গল রেলওয়ের কলকাতা (শিয়ালদহ)- কুষ্টিয়া লাইনটি চালু হয় যা ছিল কলকাতা থেকে উত্তরবঙ্গের মূল রেল যোগাযোগ। তদানীন্তন ইস্টার্ন বেঙ্গল রেলওয়ে অবিভক্ত বাংলায় রেল পরিষেবা প্রদান করত। মাঝদিয়া রেলওয়ে স্টেশন সহ রানাঘাট-গেদে শাখা লাইনের বৈদ্যুতিকরণ হয় ১৯৯৭-৯৮ সালে।
নারী অভিযাত্রী এবং ভ্রমণকারীদের তালিকা
thumb|নারী অভিযাত্রী এবং ভ্রমণকারী [[:en:Gertrude Bell|গারট্রুড বেল, ইরাক, ১৯০৯]]
এটি অভিযাত্রী এবং ভ্রমণকারী হিসেবে অগ্রণী বিশ্ব ভ্রমণকারী নারীদের একটি তালিকা। এই তালিকায় নারী নাবিক, পর্বতারোহী, কুকুর স্লেজাচালক, সাঁতারু, বৈমানিক এবং ডুবো অভিযাত্রীগণ অন্তর্ভুক্ত হতে পারে। মহাকাশচারী এখানে অন্তর্ভুক্ত না হলেও মহাকাশচারীদের তালিকায় অন্তর্ভুক্ত হয়েছে।
ছানাথিপ সংক্রাসিন
ছানাথিপ সংক্রাসিন (ชนาธิป สรงกระสินธ์,, Chanathip Songkrasin; জন্ম: ৫ অক্টোবর ১৯৯৩) হলেন একজন থাই পেশাদার ফুটবল খেলোয়াড়। তিনি বর্তমানে থাইল্যান্ডের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালে এবং থাইল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।
২০১১ সালে, ছানাথিপ থাইল্যান্ড অনূর্ধ্ব-১৯ দলের হয়ে থাইল্যান্ডের বয়সভিত্তিক পর্যায়ে অভিষেক করেছিলেন। প্রায় ১ বছর যাবত থাইল্যান্ডের বয়সভিত্তিক দলের হয়ে খেলার পর, তিনি ২০১২ সালে থাইল্যান্ডের হয়ে আন্তর্জাতিক পর্যায়ে অভিষেক করেছেন; থাইল্যান্ডের জার্সি গায়ে তিনি এপর্যন্ত ৬১ ম্যাচে ১২টি গোল করেছেন।
আন্তর্জাতিক ফুটবল
ছানাথিপ থাইল্যান্ড অনূর্ধ্ব-১৯ এবং থাইল্যান্ড অনূর্ধ্ব-২৩ দলের হয়ে খেলার মাধ্যমে থাইল্যান্ডের প্রতিনিধিত্ব করেছেন। থাইল্যান্ডের বয়সভিত্তিক দলের হয়ে তিনি প্রায় ৬ বছরে ৫৯ ম্যাচে অংশগ্রহণ করে ১৯টি গোল করেছেন।
২০১২ সালের ১৪ই নভেম্বর তারিখে, ১৯ বছর, ১ মাস ও ৯ দিন বয়সে, উভয় পায়ে ফুটবল খেলায় পারদর্শী ছানাথিপ ভুটানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে থাইল্যান্ডের হয়ে অভিষেক করেছেন। উক্ত ম্যাচের ৬৭তম মিনিটে মধ্যমাঠের খেলোয়াড় রাত্তানা পেচ-আপর্নের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি থাইল্যান্ড ৫–০ গোলের ব্যবধানে জয়লাভ করেছিল। থাইল্যান্ডের হয়ে অভিষেকের বছরে ছানাথিপ সর্বমোট ৩ ম্যাচে অংশগ্রহণ করেছেন।
ত্রিভুবন বিশ্ববিদ্যালয়
ত্রিভুবন বিশ্ববিদ্যালয় (त्रिभुवन विश्वविद्यालय) নেপালের একটি সরকারি বিশ্ববিদ্যালয়। বিশ্ববিদ্যালয়টি ১৯৫৯ সালে প্রতিষ্ঠিত হয় এবং এই বিশ্ববিদ্যালয়টি নেপালের সবচেয়ে প্রাচীনতম বিশ্ববিদ্যালয় এবং এই বিশ্ববিদ্যালয়টি বিশ্বের দশম বৃহত্তম বিশ্ববিদ্যালয়। ত্রিভুবন বিশ্ববিদ্যালয়ে স্নাতক সম্মান পর্যায়ে ২,০৭৯ জন এবং স্নাতকোত্তর পর্যায়ে ২,০০০ জন শিক্ষার্থী অধ্যায়ন করার সুযোগ রয়েছে। ২০১৭ সালের মার্চ মাসের হিসাব অনুযায়ী, বিশ্ববিদ্যালয়টির সমস্ত নেপাল জুড়ে রয়েছে ৬০টি সংবিধান ক্যাম্পাস এবং ১,০৮৪টি অধিভুক্ত কলেজ রয়েছে। যেহেতু এটি সরকারি অর্থায়নে পরিচালিত হয় তাই এই বিশ্ববিদ্যালয়ে পড়াশুনার ব্যয় কম।
ইতিহাস
ত্রিভুবন বিশ্ববিদ্যালয় ১৯৬৯ সালে প্রতিষ্ঠিত নেপালের সবচেয়ে প্রাচীনতম ও বৃহত্তম বিশ্ববিদ্যালয়। দেরী রাজা ত্রিভুবনের নাম অনুসারে বিশ্ববিদ্যালয়টির নামকরণ করা হয়েছিল। বিশ্ববিদ্যালয়টির প্রথম দিকে সকল স্নাতকোত্তর ক্লাস অনুষ্ঠিত হতো ত্রিপুরেশ্বর ক্যাম্পাসে এবং প্রশাসনিক অফিস ও ত্রিপুরেশ্বর অবস্থিত ছিল। পরবর্তীতে ১৯৬৭ সালে বিশ্ববিদ্যালয়টি কাঠমান্ডু থেকে প্রায় ২০ কিলোমিটার দক্ষিণ-পশ্চিম দিকে কীর্তিপুর শহরের স্থায়ী ক্যম্পাসে স্থানান্তর করা হয়। বিশ্ববিদ্যালয়টি কীর্তিপুরে ১৫৪.৭৭ একর জমির উপর কেন্দ্রীয় প্রশাসনিক অফিস এবং কেন্দ্রীয় ক্যাম্পাস রয়েছে।
অনুষদসমূহ
ত্রিভুবন বিশ্ববিদ্যালয়ে চারটি অনুষদ এবং মোট ৩৮টি কেন্দ্রীয় বিভাগ নিয়ে গঠিতঃ
সুযোগ সুবিধা
১. ত্রিভুবন বিশ্ববিদ্যালয়ের রয়েছে আন্তর্জাতিক ক্রিকেট গ্রাউন্ড;
২. ত্রিভুবন বিশ্ববিদ্যালয় কেন্দ্রীয় গ্রন্থাগার
গবেষণা কেন্দ্র
ত্রিভুবন বিশ্ববিদ্যালয় নিম্নলিখিত গবেষণা কেন্দ্র গুলো রয়েছে:
শোভাবাজার রাজবাড়ি
শোভাবাজার নাট মন্দির
উত্তর কলকাতার রাজা নবকৃষ্ণ স্ট্রিটে অবিস্থত শোভাবাজার রাজবাড়ির মন্দির। ২৪ আগস্ট এই মন্দিরে কলকাতা শহরের প্রতিষ্ঠা দিবস অনুষ্ঠিত হয় যা সুতানুটি উৎসব নামে পরিচিত। এই উৎসব সুতানুটি পরিষদ দ্বারা পরিচালিত হয়। শোভাবাজার নাটমন্দির ও রাজবাড়িটি পুরোনো কলকাতার স্থাপত্যরীতি সংক্রান্ত ও ঐতিহাসিকভাবে তাৎপর্যপূর্ণ এবং বিশেষভাবে উল্লেখযোগ্য।
আলেক্সিস শঁত্রেন
জোসেফ দিউদোনে আলেক্সিস শঁত্রেন (Alexis Chantraine; ১৬ মার্চ ১৯০১ – ২৪ এপ্রিল ১৯৮৭; আলেক্সিস শঁত্রেন নামে সুপরিচিত) একজন বেলজীয় পেশাদার ফুটবল খেলোয়াড় এবং ম্যানেজার ছিলেন। শঁত্রেন তার ১৮ বছরের খেলোয়াড়ি জীবনের পুরোটা সময় লিয়েজের হয়ে মধ্যমাঠের খেলোয়াড় হিসেবে খেলেছিলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেলেছিলেন।
১৯১৯–২০ মৌসুমে, বেলজীয় ক্লাব লিয়েজের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ১৮ মৌসুম অতিবাহিত করেছিলেন; লিয়েজের হয়ে তিনি ৩৬৮ ম্যাচে ৬টি গোল করেছিলেন। খেলোয়াড়ি জীবনের ইতি টানার পর ১৯৪৬ সালে, শঁত্রেন বেলজীয় ফুটবল ক্লাব লিয়েজের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেছিলেন। লিয়েজের হয়ে মাত্র ১ মৌসুম ম্যানেজারের দায়িত্ব পালন করেছিলেন।
আন্তর্জাতিক ফুটবল
শঁত্রেন উরুগুয়েতে অনুষ্ঠিত ১৯৩০ ফিফা বিশ্বকাপের জন্য হেক্টর খুটিঙ্কের অধীনে ঘোষিত বেলজিয়াম দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেয়েছিলেন, তবে উক্ত বিশ্বকাপে তিনি একটি ম্যাচেও অংশগ্রহণ করতে পারেননি।
ব্যক্তিগত জীবন
জোসেফ দিউদোনে আলেক্সিস শঁত্রেন ১৯০১ সালের ১৬ই মার্চ তারিখে বেলজিয়ামের লিয়েজে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৮৭ সালের ২৪শে এপ্রিল তারিখে, বেলজিয়ামের লিয়েজে তিনি মৃত্যুবরণ করেছেন।
বেঞ্জামিন ফ্রাঙ্কলিন
বেঞ্জামিন ফ্রাঙ্কলিন, (৬ই জানুয়ারি ১৭০৬ - ১৭ই এপ্রিল, ১৭৯০) আমেরিকার প্রতিষ্ঠাতা জনকদের মধ্যে একজন। তিনি বিবিধ বিষয়ে দক্ষ ছিলেন। ফ্রাঙ্কলিন একাধারে একজন লেখক, চিত্রশিল্পী, রাজনীতিবিদ, রাজনীতিক, বিজ্ঞানী, সঙ্গীতজ্ঞ, উদ্ভাবক, রাষ্ট্রপ্রধান, কৌতুকবিদ, গণআন্দোলনকারী এবং কূটনীতিক। বিজ্ঞান বিশেষ করে পদার্থবিজ্ঞান বিষয়ে তার অবদানসমূহ বেশ উল্লেখযোগ্য। তিনি তড়িৎ সংক্রান্ত বিবিধ বিষয়ে তার অবদান রাখেন। তিনি বজ্রনিরোধক দন্ড, বাইফোকাল লেন্স, ফ্রাঙ্কলিনের চুলা, অডোমিটার, ফ্রাঙ্কলিন হারমোনিকা ইত্যাদি উদ্ভাবন করেন।
বেঞ্জামিন ফ্রাঙ্কলিন ম্যাসাচুসেটস বের, বস্টনে জন্ম নেন। তিনি দাদা জেমসের সাথে লন্ডনে New England Quralt পত্রিকা চালাতেন। পরে ফিলাদেলফিয়া পালিয়ে যান। ১৭৩০ সালে Pensilvaniya Gazzette পত্রিকা বার করতেন ও ডবেরা নামে এক বিদুষী মহিলাকে বিয়ে করেন। তিনি ১৭৩১ সালে সালে ফিলাদেলফিয়া পাবলিক লাইব্রেরি প্রতিষ্ঠা করেন। ১৭৩২ সালে পুওর রিচারড আলামানক চালু করেন। ১৭৪৭ সালে ধনাত্মক ও ঋণাত্মক বিদ্যুৎ মতবাদ প্রচার করেন। যা উচ্চপ্রশংসিত হয়। ১৭৯০ সালের ১৭ই এপ্রিল তিনি মারা যান।
রাজনীতি
১৭৫১ সালে রাজনীতিতে যোগ দেন। তিনি ডাক বিভাগের উন্নতি করেন। তিনি রেড ইন্ডিয়ানদের সাথে চুক্তি করেন। স্টয়াম্প আইনের বিরোধিতা করেন। আমেরিকার আযাদি যুদ্ধে যোগ দেন।
নোট
<references group="Note"/>
স্বতঃসিদ্ধকারী ভবিষ্যৎবাণী
স্বতঃসিদ্ধকারী ভবিষ্যৎবাণী বলতে এমন এক ধরনের কল্পনাপ্রসূত ভবিষ্যৎবাণীকে বোঝায়, যেখানে ঐ ভবিষ্যৎবাণী সিদ্ধ হওয়া তথা ফলে যাবার ব্যাপারে কোনও ব্যক্তির বিশ্বাস বা প্রত্যাশার কারণে আসলেই সেটি সম্পূর্ণ কিংবা আংশিকভাবে বাস্তবায়িত হয়। এই ব্যাপারটি ইঙ্গিত দেয় যে মানুষের বিশ্বাস তার নিজের বা তার আশেপাশের মানুষদের কর্মকাণ্ডকে প্রভাবিত করে। সহজ ভাষায় বলতে ভবিষ্যতের কোনও মিথ্যা বা কাল্পনিক পরিস্থিতির সাথে সংশ্লিষ্ট ভবিষ্যৎবাণী, ভীতি বা উদ্বেগের প্রতি মানুষের মানসিক প্রতিক্রিয়ার কারণে ঐ পরিস্থিতিটি আসলেই বাস্তবে রূপ নিতে পারে।
মার্কিন সমাজবিজ্ঞানী রবার্ট কে মের্টন ১৯৪৮ সালে প্রথম স্বতঃসিদ্ধকারী ভবিষ্যৎবাণীর ইংরেজি পরিভাষা "সেলফ ফুলফিলিং প্রফেসি" (Self-fulfilling prophecy) প্রণয়ন করেন। তিনি এই পরিভাষাটি দিয়ে "কোনও পরিস্থিতির এমন একটি মিথ্যা সংজ্ঞাকে" বর্ণনা করেন, "যেটি এমন সব আচরণের সৃষ্টি করে যার ফলে ঐ আদি মিথ্যা ধারণাটি বাস্তবে রূপ নেয়।"
স্বতঃসিদ্ধকারী ভবিষ্যৎবাণীর একটি উদাহরণ হল চিকিৎসাক্ষেত্রে ছলৌষধ বা প্লাসিবোর ব্যবহারজনিত ক্রিয়া। এক্ষেত্রে কোনও রোগীকে এমন একটি তথাকথিত "ঔষধ" প্রদান করা হয়, যার কোনও আরোগ্যমূলক বা নিরাময়মূলক ক্রিয়া থাকে না। কিন্তু দেখা যায় যে এই মিথ্যা চিকিৎসাতে বিশ্বাস আনার কারণে কোনও সক্রিয় ঔষধের ক্রিয়া ছাড়াই রোগীর শারীরিক অবস্থা উন্নতি লাভ করে। এ ব্যাপারটিকে ছলৌষধ ক্রিয়া (Placebo effect প্লাসিবো ইফেক্ট) বলে।
<!-- When it comes to a self-fulfilling prophecy, there must also be a distinction "between 'brute and institutional' facts". The philosopher John Searle states the difference as "facts [that] exist independently of any human institutions; institutional facts can only exist within institutions." There is an inability of institutional facts to be self-fulfilling. For example, the old belief that the Earth is flat (institutional) when it is known to be spherical (brute) is not self-fulfilling, because Earth's shape is proven through significant evidence. There must be a consensus by "large numbers of people within a given population" —aside from being institutional, social, or bound by the laws of nature for an idea—to be seen as self-fulfilling.
A self-fulfilling prophecy can have either negative or positive outcomes. It can be concluded that establishing a label towards someone or something significantly impacts their perception and influences them to establish self-fulfilling prophecy. Interpersonal communication plays a significant role in establishing these phenomena as well as impacting the labeling process. Intrapersonal communication can have both positive and negative effects, dependent on the nature of the self-fulfilling prophecy. The expectations of a relationship or the inferiority complex felt by young minority children are examples of the negative effects of real false beliefs being self-fulfilling.
American sociologists W. I. Thomas and Dorothy Swaine Thomas were the first Western scholars to investigate this phenomenon. In 1928, they developed the Thomas theorem (also known as the Thomas dictum), stating that, "If men define situations as real, they are real in their consequences." Because of the way the couple defined a self-fulfilling prophecy, their definition was regarded as flexible in its meaning. On a societal level, there can be a consensus on what's deemed true depending on the importance of the part of the culture even if it is a false assumption and as a result of this perception of the culture it will become the outcome based on the behavior of the society. A person's perception can be "self-creating" if the belief they have is acted upon by their behavior which aligns with the outcome. Building on the Thomases’ idea, another American sociologist, Robert K. Merton, used the term "self-fulfilling prophecy" for it, popularizing the idea that "a belief or expectation, correct or incorrect, could bring about a desired or expected outcome." Robert K. Merton is typically credited for this theory because he coined the name; however, the Thomases had previously developed the theory, and the philosophers Karl Popper and Alan Gerwith had also independently contributed to the idea behind this theory in their works. Self-fulfilling prophecies are an example of the more general phenomenon of positive feedback loops. -->
আরও দেখুন
• পিগম্যালিয়ন ক্রিয়া
• ঊর্ধ্বমুখী পিগম্যালিয়ন ক্রিয়া
• চাহিদার বৈশিষ্ট্যাবলী
• প্রত্যাশা ক্রিয়া
• Begging the question
• Bootstrap paradox
• Cognitive behavioral therapy
• Copycat effect
• Eschatology
• Expectation (epistemic)
• Fake it till you make it
• Mind over matter
• মুরের সূত্র
• নাইনটিন এইটি-ফোর
• Nominative determinism
• Reflexivity (social theory)
• Subject-expectancy effect
• নির্বাচন পক্ষপাত
• Self-defeating prophecy
• Self-licking ice cream cone
• Self-validating reduction
• Tinkerbell effect
ফতেপুর সিকরি
ফতেপুর সিকরি ভারতের উত্তর প্রদেশের আগ্রা জেলার একটি শহর। সাল ১৫৭১ থেকে ১৫৮৫ অবধি সম্রাট আকবর শহরটিকে মুঘল সাম্রাজ্যের রাজধানী ঘোষণা করেন কিন্তু পরে পাঞ্জাবের একটি ঘটনার পরিপ্রেক্ষিতে তা বাতিল করেন। ১৬১০ সালে শহরটি সম্পূর্ণরূপে বর্জিত করা হয়।
ফতেপুর সিকরি নামটির উৎপত্তি হয় সিকরি নামের গ্রাম থেকে, যেটি এখানে আগে অবস্থান করত। ভারতীয় প্রত্নতত্ত্ব বিভাগের ১৯৯৯-২০০০ সালের খননকার্য থেকে জানা যায়, আকবর এখানে রাজধানী স্থাপন করার আগে থেকে এখানে মানুষের বসবাস ছিল। সম্রাট বাবরও ফতেপুর সিকরি খুব পছন্দ করতেন। তার সৈন্যেরা এখানকার শুকরি ঝিলের জল ব্যবহার করতেন তাই বাবর জায়গাটির নাম দিয়েছিলেন শুকরি। বাবর সিকরিকে বিনোদনের জন্য ব্যবহার করতেন এবং এর সীমান্ত-অঞ্চলে মহারানা সংগ্রাম সিংহকে পরাজিত করেছিলেন।
আগে এখানে শেখ সেলিমের খানকা ছিল। ১৫৬৯ সালে আকবরপুত্র জাহাঙ্গীরের জন্ম হয় এইখানে। যে শেখ জাহাঙ্গীরের জন্মের ভবিষ্যদ্বাণী করেছিলেন তার স্মৃতির উদ্দেশ্যে আকবর এখানে একটি ধর্মীয় প্রাঙ্গণের নির্মাণ করেন। জাহাঙ্গীরের দ্বিতীয় জন্মদিনের পরে আকবর এখানে একটি প্রাচীর-ঘেরা শহর এবং এক রাজশাহী প্রাসাদ নির্মাণ করেন। ১৫৭৩ সালে আকবরের গুজরাত বিজয়ের পরে শহরটির নাম হয়ে যায় ফতেপুর সিকরি, 'বিজয়ের শহর'। মূল প্রবেশদ্বারটি বুলন্দ দরওয়াজা নামে পরিচিত।
ইতিহাস
আধুনিক ঐতিহাসিকদের মতে, আকবর ফতেপুর সিকরি নির্মাণে অত্যন্ত আগ্রহী ছিলেন এবং সম্ভবতঃ এর স্থাপত্যশৈলীর নির্দেশনাও দিয়েছিলেন। তৈমুর লং-কর্তৃক প্রচলিত পারসিক আদাল প্রক্রিয়ার আড়ম্বর পুনরুজ্জীবিত করতে আকবর প্রাঙ্গণটি পারসিক নীতিতে নির্মাণ করেন। কিন্তু স্থানীয় প্রভাবে এটি ভারতীয় আদলে পরিবর্তিত হয়। ফতেপুর সিকরির আশে-পাশে বেলেপাথরের প্রাচুর্য্য থাকায় এখানকার অধিকাংশ অট্টালিকা লাল রঙের। প্রাসাদ প্রাঙ্গণে জ্যামিতিকভাবে সজ্জিত বেশ কিছু স্বতন্ত্র চাতাল দেখতে পাওয়া যায় যা আরব ও মধ্য এশিয়ার তাঁবু-আকৃতির বিন্যাসের অনুকরণে বানানো। সমগ্র ফতেপুর সিকরি এইভাবে আকবরের দুর্দান্ত শিল্পভাবনা ও তার মাধ্যমে বিভিন্ন অঞ্চলের স্থাপত্যকলার সংমিশ্রণ ঘটানোর ক্ষমতা তুলে ধরে এবং একটি স্বতন্ত্র স্থাপত্যধারার প্রচলন করে।
কিন্তু প্রাসাদটি নিকটবর্তী একটি ঝিলের উৎস্যমুখ বন্ধ করে দেয় এবং আশে-পাশের জল-সরবরাহ ব্যবস্থা বিপর্যস্ত্য হয়। এছাড়া প্রাসাদটি রাজপুতানার কাছাকাছি অবস্থিত হওয়ায় শত্রুদ্বারা আক্রমনের ভয়ও ছিল। এই সমস্ত কারণে প্রাসাদটিকে ১৫৮৫ সালে বর্জণ করা হয় এবং রাজধানী লাহোরে স্থানান্তরিত করা হয়। আকবর ১৬০১ সালে কিছুদিনের জন্য এখানে ফিরে এলেও পাকাপাকিভাবে আর ফেরেননি। পরবর্তীকালে মুঘল সম্রাট মোহম্মদ শাহ (১৭১৯-১৭৪৮) এবং তার প্রতিনিধি সৈয়দ হাসান আলি খান বরহা্কে এখানে হত্যা (১৭২০) করা হয়। মারাঠাদের দিল্লী বিজয়ের পরে তারা এই প্রাসাদের দখল নিলেও পরে তা ইংরেজদের হস্তগত হয়। তারা এটিকে সদর দপ্তর ও সেনা-ছাঁউনি হিসাবে ব্যবহার করেন।
কয়েক শতাব্দী ধরে একটানা ব্যবহারের দরুন দু'মাইল লম্বা এবং এক মাইল চওড়া প্রাসাদ-প্রাঙ্গণের অধিকাংশ অংশ অক্ষত রয়েছে। এটির তিনদিক এখনও পাঁচ মাইল লম্বা পাঁচিল দিয়ে ঘেরা, যা এর প্রতিষ্ঠার সময়ে বানানো হয়েছিল। প্রাসাদ এবং সংলগ্ন মসজিদটি ব্যবহৃত হতে থাকলেও শহরটি ধীরে ধীরে পরিত্যক্ত হতে থাকে। আগ্রা রোডের 'নহবত খানা' প্রবেশদ্বারের কাছে পুরনো শহরের বাজারের কিছু ধ্বংসাবশেষ ছাড়া অধিকাংশ জায়গা জুড়ে এখন রয়েছে খালি, অনুর্ব্বর জমি। আধুনিক শহরটি প্রাসাদের পশ্চিমদিকে অবস্থিত। এটি ১৮৬৫ থেকে ১৯০৪ পর্যন্ত পৌরসভার স্বীকৃতি পায় তবে পরে এটিকে পঞ্চায়েত ব্যবস্থায় নথীভুক্ত করা হয়। ১৯০১ সালে এই জায়গার জনসংখ্যা ছিল ৭,১৪৭। যদিও আকবরের সময়ে অঞ্চলটি পশমের কাপড় ও রেশমী সুতো কাটার জন্যে বিখ্যাত ছিল, এটি পরে স্থপতি ও ভাস্করদের জন্য বিখ্যাত হয়ে ওঠে। সিকরি গ্রামটি এখনও এর কাছে অবস্থিত।
১৯৯৯-২০০০ সালের ভারতীয় প্রত্নতাত্ত্বিক বিভাগের করা খননকার্যের ভিত্তিতে আগ্রার অভিজ্ঞ সাংবাদিক ভানু প্রতাপ সিংহ বলেন, এখানকার পুরাকালের দ্রব্যসামগ্রী, মূর্তি ও গঠনপ্রণালী দেখে মনে হয় এটি একটি ১,০০০ বছরেরও বেশি পুরনো 'সাংস্কৃতিক ও ধর্মীয় স্থান', যা হারিয়ে যায়। জৈন সম্প্রদায়ের বরিষ্ঠ নেতা স্বরূপ চন্দ্র জৈন বলেছেন, "পুরাতাত্ত্বিক খননে এখান থেকে একশোরও বেশি জৈন মূর্তি এবং একটি মন্দিরের ভিত্তিপ্রস্তর পাওয়া গেছে যার উপরে সাল লেখা রয়েছে। ১,০০০ বছরেরও পুরনো এইসব মুর্তিগুলি আসলে ভগবান আদিনাথ, ভগবান ঋষভনাথ, ভগবান মহাবীর ও জৈন যক্ষিনীদের।" ঐতিহাসিক সুগম আনন্দ স্বীকার করেছেন এখানে আকবরের আগমনের পূর্বেও মানুষের বসবাস, মন্দির ও বাণিজ্যিক কেন্দ্র ছিল। তিনি আরও বলছেন যে পাহাড়ের ঢালে একটি খালি জায়গায় আকবর তার রাজধানী স্থাপনা করেন।
ফতেপুর সিকরি বাবরের খুব পছন্দের জায়গা ছিল এবং এখানকার ঝিল থেকে সৈন্যদের জল সরবরাহ হত বলে তিনি একে শুকরি (যার অর্থ ধন্যবাদ) বলতেন। অ্যানেট বেভারিজ বাবরনামা-এর অনুবাদে লিখেছেন, বাবর সিকরিকে শুকরি বলতেন। তার স্মৃতিচারণাতে বাবর লিখেছেন, তিনি রাণা সংগ্রাম সিংহকে পরাজিত করার পরে এখানে 'বিজয়ের উদ্যান' নামে এক বাগান বানিয়েছিলেন। গুলবদন বেগমের হুমায়ুননামা-তে লেখা আছে, বাবর সেই বাগানে একটি আটকোণা চাতাল বানিয়েছিলেন যা তিনি বিনোদন ও লেখার জন্যে ব্যবহার করতেন। একটি নিকটবর্তী ঝিলের মাঝখানে তিনি একটি বেদী নির্মাণ করেন। হিরণ মিনার থেকে এক কিমি দূরে একটি পাথরের চড়াই ছিল যার তলায় বাওলি ছিল। এখানে একটি পাথরের ফলকে খোদাঈ করা ছিল বাবরের বিজয়ের ইতিহাস।
১৫৬৯ সালে সিকরিতে জাহাঙ্গীরের জন্মের আগে পর্যন্ত আকবর নিঃসন্তান ছিলেন এবং এর পরে সন্ত শেখ সেলিম চিস্তি জাহাঙ্গীরের জন্মের সফল ভবিষ্যদ্বাণী করলে তার সম্মানার্থে একটি ধর্মীয় প্রাঙ্গণ নির্মাণ করেন। জাহাঙ্গীরের দু'বছর পূর্ণ হওয়ার পরে তার সহনশক্তি পরীক্ষা করার জন্য আকবর প্রাচীর-ঘেরা শহর ও প্রাসাদ নির্মাণ শুরু করেন। শেখ সেলিমের খানকাতে নিজের রাজধানী স্থাপন করে আকবর নিজেকে এবং নিজের রাজ্যকে সুফি রীতি-নীতির অন্তর্ভুক্ত করেন।
কাঠামো
ফতেহপুর সিক্রি পাথুরে পর্বত, ৩ কিলোমিটার (১.৯ মা) দৈর্ঘ্য এবং ১ কিমি (০.৬২ মা) প্রশস্ত এবং প্রাসাদ শহরটি একটি ৬ কিমি (৩.৭ মা) প্রাচীর দ্বারা বেষ্টিত, এর চতুর্থ সীমানা সহ তিনদিকে প্রাচীর। শহরটি প্রায় ৪০ মিটার উঁচু পর্বতমালার চারপাশে সংগঠিত হয়েছে এবং এটি প্রায় একটি রম্বসের আকারে পড়ে। স্থল কাঠামোগুলির সাধারণ বিন্যাস, বিশেষত "উদ্যান এবং পরিষেবা এবং সুবিধার ধারাবাহিক এবং সংক্ষিপ্ত ধাঁচ" যা শহরটির বৈশিষ্ট্যযুক্ত ছিল নগর প্রত্নতাত্ত্বিকদের এই সিদ্ধান্তে নিয়ে আসে যে ফতেহপুর সিক্রিটি মূলত তার বিখ্যাত বাসিন্দাদের অবসর এবং বিলাসবোধের জন্য নির্মিত হয়েছিল।
এটি ৫ মাইল (৮.০ কিমি) দীর্ঘ দুর্গের প্রাচীর বরাবর গেটগুলির মাধ্যমে অ্যাক্সেস করা যায়, যথা, দিল্লি গেট, লাল ফটক, আগ্রা ফটক এবং বীরবলের গেট, চন্দনপাল গেট, দি গওয়ালিয়র গেট, তেহর গেট, ছোর গেট এবং আজমেরি গেট। প্রাসাদটিতে রানী যোধা বাইয়ের জন্য গ্রীষ্মের প্রাসাদ এবং শীতের প্রাসাদ রয়েছে।
জনসংখ্যা
ভারতীয় জনগণনা তথ্য অনুসারে ফতেপুরপুর সিক্রি এর জনসংখ্যা ২৮৭৫৭ জন। পুরুষ ৫৩%, এবং নারী ৪৭%। শহরের সাক্ষরতার হার ৪৬%, যেখানে ভারতের জাতীয় সাক্ষরতার হার ৭৪%, যার মধ্যে নারী স্বাক্ষরতার হার ৩৪% এবং পুরুদের মধ্য স্বাক্ষরতার হার ৫৭%। এ শহরের জনসংখ্যার ৫৯% শতাংশ ৬ বছরের কম বয়সী জনসংখ্যা।
প্রশাসন
ফতেহপুর সিক্রি আগ্রা জেলার পনেরটি ব্লক সদর দফতরের একটি। এর অধীনে ৫২ টি গ্রাম পঞ্চায়েত (গ্রাম পঞ্চায়েত ) রয়েছে।
ফতেহপুর সিক্রি, ভারতীয় সংসদের নিম্নকক্ষ লোকসভার একটি নির্বাচনী এলাকা এবং আরও পাঁচটি বিধানসভা ( আইনসভা ) অংশ নিয়ে গঠিত: আগ্রা গ্রামীণ, ফতেহপুর সিকরি, খেরগাও, ফতেহবাদ, বাহ।
সব মিলিয়ে আগ্রা জেলার ফতেহপুর সিক্রি দুর্গের নিকটে সিসোদিয়া রাজপুতের ১২ টি গ্রাম রয়েছে। এগুলি হলেন দৌলতাবাদ, নয়াবাস, সাথা, কোরাই, বেহরাবতী, ব্যয়ারা, আন্ডেরা, কচোড়া, সিঙ্গারপুর, বিদ্যাপুর, ওয়ানরা, আরুয়া।
যোগাযোগ
ফতেপুরপুর সিকরি আগ্রা থেকে প্রায় ৩৯ কিলোমিটার (২৪ মা) দূরে অবস্থিত। এর নিকটতম বিমানবন্দর হল আগ্রা বিমানবন্দর ( খেরিয়া বিমানবন্দর হিসাবে পরিচিত), যা ফতেহপুর সিকরি থেকে ৪০ কিলোমিটার (২৫ মা) দুরে অবস্থিত। নিকটতম রেলওয়ে স্টেশনটি ফতেহপুর সিকরি রেলওয়ে স্টেশন, যা শহরের কেন্দ্র থেকে প্রায় ১ কিলোমিটার (০.৬২ মা) দূরে। এটি সড়ক পথে আগ্রা এবং প্রতিবেশী কেন্দ্রগুলির সাথে সংযুক্ত, যেখানে ইউপিএসআরটিসি চালিত নিয়মিত বাস পরিষেবা, পর্যটন বাস এবং ট্যাক্সি চলাচল করে।
সাহিত্য
ফুট্টিপুর সিসরি ( ফিশারস ড্রইং রুম স্ক্র্যাপ বুক, ১৮৩৩) তাঁর কবিতায় লেটিয়া এলিজাবেথ ল্যান্ডন তার বিসর্জনকে 'মৃতদের প্রতিশোধের' সাথে যুক্ত করেছেন।
কোটি টাকার কাবিন
কোটি টাকার কাবিন (Koti Takar Kabin) এফ আই মানিক পরিচালিত বাংলাদেশী প্রেমের হাসির ছায়াছবি। এই ছবিতে প্রধান চরিত্রে অভিনয় করেছেন শাকিব খান, অপু বিশ্বাস, রাজ্জাক। এটি ২০০৬ সালের ব্যবসাসফল চলচ্চিত্র।
লুমেন
লুমেন হল আলোক ফ্লাক্স এর এস.আই একক যা দ্বারা কোন উৎস থেকে নির্গত দৃশ্যমান আলোর মোট পরিমাণ পরিমাপ করা হয়।
গাণিতিক সংজ্ঞা
লুমেনকে ক্যান্ডেলার সাথে সম্পর্কিত করে এভাবে সংজ্ঞায়িত করা হয়ঃ ১ লুমেন = ১ ক্যান্ডেলা * ১ স্টেরাডিয়ান । অর্থাৎ ১ ক্যান্ডেলা দীপন ক্ষমতার কোন আলোক ফ্লাক্স ১ স্টেরাডিয়ান কোণ উৎপন্ন করলে তাকে বলা হয় ১ লুমেন।
চীন–পোল্যান্ড সম্পর্ক
চীন–পোল্যান্ড সম্পর্ক হল গণপ্রজাতন্ত্রী চীন এবং পোল্যান্ড রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৪৯ সালের ৫ই অক্টোবর এ দুই দেশের মধ্যকার সম্পর্ক আনুষ্ঠানিক সূত্রপাত ঘটে।
বেইজিংয়ে পোলিশ দূতাবাস অবস্থিত।
ইতিহাস
গণপ্রজাতন্ত্রী চীন এবং পোল্যান্ডের মধ্যকার কূটনৈতিক সম্পর্ক ১৯৪৯ সালের ৫ই অক্টোবর যাত্রা শুরু করে। এর দুইদিন পর, ৭ই অক্টোবর, কূটনৈতিক মিশনগুলো চালু হয়। পোল্যান্ড সোভিয়েত ব্লকের অন্তর্ভুক্ত এবং চীনের সাথে সর্বদাই বন্ধুত্বপূর্ণ সম্পর্ক বজায় রাখে। কোরীয় যুদ্ধের মত আন্তর্জাতিক বিষয়সমূহেও পোল্যান্ড চীনকে সহায়তা করেছে।
১৯৫০-এর দিকে চীন–সোভিয়েত দ্বন্দ্বকালীন সময়ে এ দুই দেশের মধ্যকার সম্পর্ক বিঘ্নিত হয়। তবে পোল্যান্ড জাতিসংঘের স্থায়ী সদস্য হিসেবে গণপ্রজাতন্ত্রী চীনের আসন ফিরে আসাকে সমর্থন করে।
১৯৫০-এর দিকে গণপ্রজাতন্ত্রী চীনের প্রধানমন্ত্রী চৌ এন-লাই পোল্যান্ডে দুটি রাষ্ট্রীয় সফর করেন। পোল্যান্ডের নেতৃবৃন্দ যেমন বোলসল বাইরুত, এডওয়ার্ড ওসাব এবং জোসেফ সাইরানকিয়েউইজ চীনে বেশকিছু সফর করেন।
১৯৮০ সালের শেষের দিকে সোভিয়েত ব্লকের পতনের পর পোল্যান্ড রাজনৈতিক এবং সামাজিক পরিবর্তনের মধ্য দিয়ে যায়। পোল্যান্ড তখন একটি নব্য সমাজতন্ত্র-পরবর্তী রাষ্ট্রে পরিণত হয়। এই সকল ক্ষেত্রে উঠানামার পরেও দুই দেশের মধ্যকার সম্পর্ক আগেরমতই থাকে। পোল্যান্ড পুঁজিবাদী বাজার নিয়ে আরো বেশি পাশ্চাত্য-উদার গণতন্ত্রে ঝুঁকে পড়ে, অর্থাৎ ডেং জিয়াওপিংয়ের অর্থনৈতিক ধরাণায় যুক্ত হয়।
দ্বিপাক্ষিক সম্পর্ক
thumb|চীনে অবস্থিত পোল্যান্ডের দূতাবাস ১৯৫০ এবং ১৯৯০ এর দিকে, দুই দেশ সরকারি ঐক্যের মাধ্যমে অর্থনৈতিক কার্যক্রম জোরালো করে তোলে। ১৯৮৬ সালে এ দুই সমাজতান্ত্রিক রাষ্ট্রের মধ্যে বার্ষিক বাণিজ্যের পরিমাণ ছিল প্রায় ১ বিলিয়ন মার্কিন ডলার।
১৯৯০ সালের দিকে রূপান্তরযোগ্য বৈদেশিক মুদ্রায় বাণিজ্যিক অর্থ পরিশোধ সংক্রান্ত একটি চুক্তি স্বাক্ষরিত হয়, ১৯৯০ থেকে ১৯৯১ সালের মধ্যে বাণিজ্যের পরিমাণ ০.৩২২ বিলিয়ন থেকে ০.১৪৪ বিলিয়ন ইউএস ডলারে নেমে আসে। ১৯৯২ সাল থেকে দ্বিপাক্ষিক বাণিজ্য আবার বাড়তে শুরু করে।
দ্বিপাক্ষিক বাণিজ্য ধীরে ধীরে বাড়তে থাকে। ২০০১ সালের মধ্যে দুই দেশের মধ্যকার বাণিজ্যের পরিমাণ ১.২৪২ বিলিয়ন ডলার হয়, যা ২০০০ সালের তুলনায় ২৯.৫ শতাংশ বেশি।
২০০৮ সালে চীনে রপ্তানিকৃত পোলিশ পণ্যের পরিমাণ ছিল প্রায় ১ বিলিয়ন ইউএস ডলার। তবে দেশটি চীন থেকে আমদানি করে প্রায় ১১ বিলিয়ন ইউএস ডলার মূল্যের পণ্য।
অরুণোদয়ের অগ্নিসাক্ষী
অরুণোদয়ের অগ্নিসাক্ষী এটি ১৯৭২-এর একটি বাংলাদেশী চলচ্চিত্র।বাংলাদেশের স্বাধীনতা যুদ্ধের উপর ভিত্তি করে নির্মিত এই চলচ্চিত্র পরিচালনা করেছেন বাংলাদেশের বিখ্যাত পরিচালক সুভাষ দত্ত। ছবিটির তিনটি প্রধান চরিত্রে অভিনয় করেছেন ববিতা, উজ্জল ও আনোয়ার হোসেন। স্বাধীনতা যুদ্ধের উপর নির্মিত চলচ্চিত্রগুলোর মধ্যে বিষয়বস্তুগত দিক দিয়ে এ চলচ্চিত্রটিকে একেবারেই অন্যরকম বলে মন্তব্য করেছিলেন বুদ্ধিজীবীরা।
রাচা (চলচ্চিত্র)
রাচা ২০১২ সালের ভারতীয় তেলুগু ভাষার একশন কমেডী ধরনের চলচ্চিত্র। চলচ্চিত্রটি পরিচালনা করেছেন সম্পাথ নন্দী এবং লিখেছেন সম্পাথ নন্দী এবং পারুচুরী ব্রাদারস। প্রযোজনা করেছেন আর. বি. চৌদুরি সাথে এন. ভি প্রসাদ আর পরস জেন। মুল ভুমিকাতে অভিনয় করেছেন রাম চরণ এবং তামান্না।
নাটোর চিনি কল লিমিটেড
নাটোর চিনি কল লিমিটেড বাংলাদেশের নাটোর জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।
অবস্থান
বাংলাদেশের উত্তর-পশ্চিমাঞ্চলের রাজশাহী বিভাগের নাটোর জেলার সদর উপজেলায় এই শিল্প কমপ্লেক্সটি অবস্থিত।
ইতিহাস
চিনি শিল্প করপোরেশনের ব্যবস্থাপনায় ১৯৮২ সালে এই শিল্প প্রতিষ্ঠানটি নির্মাণ কাজ শুরু হয়ে ১৯৮৪ সালে শেষ হয় এবং ১৯৮৪-৮৫ সাল থেকে এতে চিনি উৎপাদন শুরু হয়।
অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।
উৎপাদন ক্ষমতা
এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।
উৎপাদিত পণ্য
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।
চিনি কল হতে প্রাপ্ত কাঁচামালের উপর ভিত্তি করে এই চিনি কলের সন্নিকটেই গড়ে উঠেছে যমুনা ডিষ্টিলারী লিমিটেড কারখান।
মিনারে পাকিস্তান
মিনারে পাকিস্তান হলো লাহোরে অবস্থিত পাকিস্তানের জাতীয় স্তম্ভ। ১৯৪০ খ্রিষ্টাব্দের ২৩ মার্চ ব্রিটিশ ভারতে মুসলমানদের জন্য পৃথক স্বাধীন রাষ্ট্র গঠনের জন্য প্রথম ডাক হিসেবে নিখিল ভারত মুসলিম লীগ কর্তৃক পাসকৃত লাহোর প্রস্তাব ঘোষণার স্থানে ১৯৬০ থেকে ১৯৬৮ খ্রিষ্টাব্দের মধ্যে স্তম্ভটি নির্মাণ করা হয়। এই প্রস্তাবটি পরবর্তীতে দ্বিজাতি তত্ত্বে রূপ লাভ করে। এই বিভাজন পরবর্তীতে ১৯৪৭ খ্রিষ্টাব্দে স্বাধীন পাকিস্তানের রূপ লাভ করে।
নকশা
স্তম্ভটিতে মুঘল বা ইসলামি স্থাপত্য ও আধুনিক স্থাপত্যশৈলীর মিশ্রণ ঘটানো হয়েছে।
স্তম্ভটি নির্মাণ ও তদারকি করেন রুশ বংশোদ্ভূত পাকিস্তানি স্থপতি ও পুর প্রকৌশলী নাসরেদ্দিন মুরাত-খান। ১৯৬০ খ্রিষ্টাব্দের ২৩ মার্চ স্তম্ভের ভিত্তিপ্রস্তর স্থাপন করা হয়। আট বছর নির্মাণ কাজ চলার পর ১৯৬৮ খ্রিষ্টাব্দের ২১ অক্টোবর স্তম্ভের কাজ শেষ হয়। স্তম্ভটি নির্মাণে প্রায় ৭০,৫৮,০০০ পাকিস্তানি রূপি খরচ হয়েছে। পশ্চিম পাকিস্তানের তৎকালীন গভর্নর আখতার হুসেনের দাবির প্রেক্ষিতে সিনেমা ও ঘোড়দৌড়ের টিকিটে অতিরিক্ত কর বসিয়ে স্তম্ভ নির্মাণের অর্থ আদায় করা হয়েছিল। বর্তমানে সিঁড়ি দিয়ে উপরে উঠতে অক্ষম ব্যক্তিদের টাওয়ার থেকে প্যানোরামিক দর্শনের জন্য উত্তোলক স্থাপন করা হয়েছে। স্থাপনার পাশের উদ্যানে মার্বেল পাথরের ঝরনা ও একটি কৃত্রিম হ্রদ নির্মাণ করা হয়েছে।
কাঠামো
থাম্ব|বাম|একটি প্রশস্ত বেদির ওপর স্তম্ভটি নির্মিত মিনারের পাদদেশের বেদি ভূমি থেকে ৮ মিটার উঁচু। পাদভূমি থেকে মিনারের উচ্চতা ৬২ মিটার। অর্থাৎ ভূমি থেকে মিনারের মোট উচ্চতা ৭০ মিটার। উন্মোচিত ফুলেল পাপড়ির মতো ভিত্তিটি ৯ মিটার উঁচু। টাওয়ারের ব্যাস প্রায় ৯.৭৫ মিটার। টাওয়ারের ভিত্তি নকশাদার টালি দ্বারা নির্মিত এবং বাদশাহি মসজিদের দিকে মুখ করে দণ্ডায়মান। ভিত্তিতে মোট চারটি মঞ্চ বিদ্যমান। নীত স্বাধীনতা সংগ্রামের প্রারম্ভের প্রতীকায়ন হিসেবে প্রথম মঞ্চটি তক্ষশীলা থেকে আনা আকাটা শিলা ও দ্বিতীয় মঞ্চে ভাঙা শিলা ব্যবহৃত হয়েছে। আবার তৃতীয় ধাপ বা মঞ্চে পালিশ করা পাথর ব্যবহার করা হয়েছে। চতুর্থ বা চূড়ান্ত ধাপের পালিশ করা মার্বেল পাথরের ভিত্তি সফল পাকিস্তান আন্দোলনের প্রতীকায়ন করে। লেখক ও লাহোরের তৎকালীন ডেপুটি কমিশনার মুখতার মাসুদ স্তম্ভ নির্মাণ সমিতির সদস্য ছিলেন। স্তম্ভটির নির্মাণ করে মিয়াঁ আবদুল খালিক অ্যান্ড কোম্পানি। প্রতিষ্ঠানের সত্ত্বাধিকারী মিয়াঁ আবদুল ঘানি মুঘল পাকিস্তানের বিভিন্ন স্থাপনা, যেমন লাহোরের গাদ্দাফি স্টেডিয়াম, গুজরানওয়ালার সিটি হাসপাতাল, চাঁদ দা কেল্লা বাইস পাস গুজরানওয়ালা, লর্ডস হোটেল এবং পাঞ্জাব বিশ্ববিদ্যালয়ের গুজরানওয়ালা ক্যাম্পাসের নির্মাণ করেন।
খোদিত লিপি
স্তম্ভের ভিত্তিমূলে সাদা মার্বেলে দশটি ফুলেল সমকেন্দ্রিক স্মারক প্রস্তরলিপি রয়েছে। লিপিতে উর্দু, বাংলা ও ইংরেজি ভাষায় লাহোর প্রস্তাব এবং ১৯৪৬ খ্রিষ্টাব্দের ৯ এপ্রিল উত্থাপিত দিল্লি প্রস্তাব খোদিত আছে। অন্য খণ্ডে আরবি ভাষায় চারুলিপিতে কুরআনের আয়াত ও আল্লাহর ৯৯টি নাম খোদিত আছে। এছাড়াও অন্যান্য খণ্ডের লিলির মধ্যে উর্দু, বাংলা ও ইংরেজি ভাষায় পাকিস্তানের জাতীয় সঙ্গীত, মুহাম্মদ আলি জিন্নাহর ভাষণ এবং সেই সাথে আল্লামা ইকবালের কিছু খোদিত ছন্দ উল্লেখযোগ্য।
প্রতীকী তাৎপর্য
বিভিন্ন মিছিলে মিনারে পাকিস্তানকে দেশের প্রতীক হিসেবে তুলে ধরা হয়েছে।
নির্মাণ
স্তম্ভটির নির্মাণ ১৯৬০ খ্রিষ্টাব্দে শুরু হয়ে আট বছর পর ১৯৬৮ খ্রিষ্টাব্দে শেষ হয়। বাজেটে এর নির্মাণ খরচ ধরা হয় প্রায় ৭০ লাখ (৭ মিলিয়ন) রূপি। পাকিস্তানি লোকদের থেকে থিয়েটার বা সিনেমার টিকিটে অতিরিক্ত ১০ থেকে ১৫ টাকা কর আদায় করে প্রকল্পের কাজ শেষ করা হয়। টাওয়ারটি ইসলামি স্থাপত্য এবং সেই সাথে জাতীয় স্থাপত্যের মিশেলে তৈরি। স্তম্ভের ভিত্তি দেখতে অনেকটা ফুলের মতো। স্তম্ভটির আশেপাশে উদ্যান ও ফুলের বাগান করা হয়েছেম বিভিন্ন রাজনৈতিক ও ধর্মীয় অনুষ্ঠানে এই এলাকা ব্যবহৃত হয়। একে অনেক সময় পাকিস্তানের "স্বাধীনতা স্তম্ভ"ও বলা হয়।
রবিন বাইনো
মাইকেল রবিন বাইনো (Robin Bynoe; জন্ম: ২৩ ফেব্রুয়ারি, ১৯৪১) বার্বাডোসের সেন্ট মাইকেলের ব্ল্যাক রক এলাকায় জন্মগ্রহণকারী প্রথিতযশা সাবেক ওয়েস্ট ইন্ডিয়ান আন্তর্জাতিক ক্রিকেটার ছিলেন। ১৯৫৯ থেকে ১৯৬৭ সময়কালে ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে বার্বাডোসের প্রতিনিধিত্ব করেছেন। দলে তিনি মূলত,
ডানহাতি ব্যাটসম্যান হিসেবে খেলতেন। এছাড়াও, বামহাতে মিডিয়াম বোলিংয়ে পারদর্শীতা দেখিয়েছেন রবিন বাইনো।
খেলোয়াড়ী জীবন
১৯৫৮-৫৯ মৌসুমে ভারত ও পাকিস্তান সফরে যায় ওয়েস্ট ইন্ডিজ দল। ঐ সফরে তিনি কেবলমাত্র দুইটি প্রথম শ্রেণীর খেলার সুযোগ পান। ঐ সফরে খুব কমই সফলতা পেয়েছেন রবিন বাইনো। প্রথম-শ্রেণীর খেলায় ৭৬ রান তুলেন। ১৮ বছর বয়সে সিরিজের শেষ টেস্টে অভিষেক ঘটে তার। ২৬ মার্চ, ১৯৫৯ তারিখে স্বাগতিক পাকিস্তানের বিপক্ষে টেস্ট অভিষেক ঘটে রবিন বাইনোর। এ সময় তিনি জেরি আলেকজান্ডারের সাথে ইনিংস উদ্বোধনে মাঠে নামেন। কিন্তু খেলায় তিনি মাত্র এক রান করে আউট হন ও একটি ক্যাচ নিয়েছিলেন।
১৯৫০-এর দশকের শেষার্ধ্বে ও ১৯৬০-এর দশকের শুরুর দিক পর্যন্ত প্রথম-শ্রেণীর ক্রিকেটে সীমিত আকারে অংশ নিয়েছেন। ১৯৬৩-৬৪ মৌসুমে বার্বাডোসের সদস্য থাকাবস্থায় জ্যামাইকার বিপক্ষে ১২০ রান তুলে প্রথমবারের মতো সেঞ্চুরির সন্ধান পান।
পরবর্তীতে আরও দুইটি সেঞ্চুরি হাঁকালে ভারত সফরের জন্য দ্বিতীয়বারের মতো তার ডাক আসে। ১৯৬৬-৬৭ মৌসুমে ভারত সফরে প্রথম-শ্রেণীর খেলাগুলোয় আবারও সীমিত সাফল্য পান। তবে এবার তিন টেস্টের সিরিজের প্রত্যেকটিতে তার অংশগ্রহণ ছিল। কনরাড হান্টের সাথে ব্যাটিং উদ্বোধনে নামেন। তবে, মাদ্রাজের চিপকে অনুষ্ঠিত তৃতীয় টেস্টে কিছুটা ভূমিকা রাখতে সমর্থ হন। খেলায় তিনি ৪৮ ও ৩৬ রান তুলেন। এছাড়াও, খেলোয়াড়ী জীবনের একমাত্র টেস্ট উইকেট লাভ করেছিলেন।
এরপর থেকেই প্রথম-শ্রেণীর ক্রিকেটে কেবলমাত্র বার্বাডোসের পক্ষে খেলতে থাকেন। ১৯৭১-৭২ মৌসুমের শেল শীল্ড প্রতিযোগিতা পর্যন্ত তার খেলোয়াড়ী জীবন চলমান ছিল। ঐ মৌসুমেই ত্রিনিদাদ ও টোবাগো দলের বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ১৯০ রান তুলেন।
অবসর
১৯৬৯ সালে বার্বাডোস দলের সদস্যরূপে ইংল্যান্ড গমন করেন। কিন্তু, ঐ মৌসুমের শুরুতে ওয়েস্ট ইন্ডিজ দলের ইংল্যান্ড সফরে তাকে রাখা হয়নি।
আমার সাধ না মিটিলো
আমার সাধ না মিটিলো হল কমলাকান্ত ভট্টাচার্যের রচিত একটি শ্যামা সঙ্গীত বা কালী ভজন। এই গানে কবি আকাঙ্ক্ষার অসারতা নির্দেশ করেছেন এবং তা থেকে মুক্তি পাওয়ার জন্য তিনি যে কষ্টগুলি অতিক্রম করেছিলেন তা ব্যাখ্যা করেছেন। এছাড়াও আমরা তাকে সমাজের প্রেমহীনতায় অসন্তুষ্ট দেখি এবং এইভাবে এই পৃথিবী থেকে পালাতে চাই এবং তাকে আশ্রয় দেওয়ার জন্য দেবী কালীর কাছে প্রার্থনা করছি। পান্নালাল ভট্টাচার্য এই গান গেয়ে বিখ্যাত হয়েছিলেন। পরবর্তীতে এই গানটি বিভিন্ন কুমার শানু, অনুরাধা পৌডওয়াল, সোমচাঁদাসহ আরও অনেক শিল্পী গেয়েছেন।
স্বরলিপি
মা..
আমার সাধ না মিটিল আশা না পুরিলো
সকলি ফুরায়ে যায় মা,
জনমের শোধ ডাকি গো মা তোরে,
কোলে তুলে নিতে আয় মা
পৃথিবীর কেউ ভালতো বাসে না
যেথা আছে শুধু ভাল বাসাবাসি
বড় দাগা পেয়ে বাসনা তেজেছি
বড় জ্বালা সয়ে কামনা ভুলেছি,
অনেক কেঁদেছি কাঁদিতে পারি না,
বুক ফেটে ভেঙ্গে যায় মা
সকলই ফুরায়ে যায় মা
আধুনিক সংস্করণ
নিচে কিছু আধুনিক সংস্করণের তথ্য দেওয়া হলো:
চাঁপাডাঙ্গার বৌ (চলচ্চিত্র)
১৯৮৬ সালে নায়করাজ রাজ্জাক পরিচালিত চাঁপাডাঙ্গার বৌ সিনেমায় খুরশিদ আলমের কন্ঠে গানটি গাওয়া হয়:
টি সিরিজ ভক্তি সাগর
মাগো আনন্দময়ী অ্যালবাম থেকে আমার সাধ না মিতিলো শ্যামা সঙ্গীতটি গেয়েছেন অনুরাধা পৌডওয়াল। পুরুষ সংস্করণের গানটি গেয়েছেন কুমার শানু। দীপাবলি স্পেশাল বাংলা গানের মিউজিক করেছেন শেখর সেন।
মনিকা চাকমা
মনিকা চাকমা (জন্ম: ১৫ সেপ্টেম্বর ২০০৩) হলেন একজন বাংলাদেশী নারী ফুটবল খেলোয়াড়। তিনি বাংলাদেশ জাতীয় ফুটবল দলের সদস্য। তিনি একজন মধ্যমাঠের খেলোয়াড়। তিনি ২০১৯ সালে বঙ্গমাতা অনূর্ধ্ব-১৯ নারী আন্তর্জাতিক টুর্নামেন্টে মঙ্গোলিয়ার বিপক্ষে গোল করে পরিচিতি পান। ফিফা তার এ গোলকে ‘জাদুকরী গোল’ হিসেবে স্বীকৃতি দেয় এবং মনিকা চাকমাকে 'ম্যাজিকেল চাকমা' উপাধি দেওয়া হয়।
প্রাথমিক জীবন
মনিকা চাকমার জন্ম ২০০৩ সালের ১৫ সেপ্টেম্বর তারিখে খাগড়াছড়ি জেলার লক্ষ্মীছড়ির দুর্গম পাহাড়ি এলাকা সুমন্ত পাড়া গ্রামে । কৃষক বাবা বিন্দু কুমার চাকমা ও রবি মালা চাকমার পাঁচ মেয়ের মধ্যে মনিকা সবার ছোট। ছোটবেলা থেকে ফুটবলের প্রতি মনিকার বাবার পছন্দ ছিলো না। তাই বাবার চোখ ফাঁকি দিয়ে পাড়ার ফুটবল খেলায় অংশ নিতেন। তার খেলায় সঙ্গী ছিলেন বড় বোন অনিকা চাকমা ও চাচাত ভাই কিরণ চাকমা।
আন্তর্জাতিক পরিসর
থাইল্যান্ডে এশিয়ান অনূর্ধ্ব-১৪ চ্যাম্পিয়নশিপেও খেলেছেন মনিকা। এছাড়া বঙ্গমাতা অনূর্ধ্ব-১৯ আন্তর্জাতিক গোল্ডকাপের সেমিফাইনালে মঙ্গোলিয়ার বিপক্ষে বাংলাদেশের হয়ে খেলেন এবং তার দুর্দান্ত গোলে ফিফার  ‘ভক্তদের প্রিয়’ কনটেন্টে স্থান পায় বাংলাদেশ। এ গোলের কারণে ফিফা তাকে ‘জাদুকরী চাকমা’ উপাধিতে ভূষিত করে।
ম্যাজিকেল মনিকা চাকমা মূলত পুলিশে চাকরি নেননি, মনিকা চাকমা নামে আরেকজন নারী ফুটবলার ছিলেন যার বাড়ি রাঙামাটি তিনিই পুলিশে চাকরি নেন।
থ্রি স্টোরিজ অ্যান্ড টেন পোয়েমস
থ্রি স্টোরিজ অ্যান্ড টেন পোয়েমস (Three Stories and Ten Poems) হল আর্নেস্ট হেমিংওয়ে রচিত ছোটগল্প ও কবিতার সংকলন। ১৯২৩ সালে প্যারিসে রবার্ট ম্যাকআলমনের কনট্যাক্ট পাবলিশিং থেকে নিভৃতে ৩০০ কপি প্রকাশিত হয়।
ঈশের মূল
থাম্ব|ঈশের মূল
ঈশের মূল (বৈজ্ঞানিক নাম: Aristolochia indica অ্যারিস্টোলোকিয়া ইন্ডিকা) হল একটি লতানো গুল্মজাতীয় উদ্ভিদ।
প্রাপ্তিস্থান
ভারতের আদিবাসী এবং পূর্বমুখী; কখনও কখনও ইন্দো-চীনে চাষ করা হয়।  মায়ানমারে বাগো, মান্দালে এবং ইয়াঙ্গুনে পাওয়া যায়। এটি দক্ষিণ ভারত, বাংলাদেশ,  নেপাল, শ্রীলঙ্কায় পাওয়া যায়। শ্রীলঙ্কায় এটি সাপসাদা নাামে পরিচিত। এই ঘন সবুজ উদ্ভিদটি রুদ্র জটা নামেও পরিচিত।
মূল কথা
‌ঈশের মূল তিতা স্বাদ যুক্ত লতানে গুল্মবিশেষ এটি মাটিতে গড়িয়ে গড়িয়ে বাড়ে। আবার গাছপালা লতাপাতা দিয়ে উপরে বেয়ে চলে। প্রতিটি পাতা ঘন গিরা বিশিষ্ট হয় পাতার বোটার ধারে কিছুটা কালচে হয়। গাছটিতে বছরে একবার ফুল ও ফল ফোটে এই গাছে এক প্রকার আলকুশি জাতীয় পোকা দেখা যায়। এর শিকড় থেকে নতুন চারা গজায় শীতকালে পাতা ঝরে যায়। এর ফল পাখির উৎকৃষ্ট খাবার। বাংলাদেশের গ্রামাঞ্চল এ গাছ পাওয়া যায় তবে পরিমাণে খুব কম। সরকারি নার্সারিতে এ গাছের চারা বিক্রি হয়। পাহাড় পার্বত্য অঞ্চলে ও পাথর মাটির খাঁজে খাঁজে ও বালুকাময় ভূমিতে এই গাছটি বেশি জন্মে।
হাফিজাবাদ জেলা
হাফিজাবাদ জেলা (পাঞ্জাবি এবং ضلع حافظ آباد) পাকিস্তানের পাঞ্জাব প্রদেশে অবস্থিত একটি অন্যতম জেলা। ১৯৯৩ সালে হাফিজাবাদ একটি জেলা হিসেবে গঠিত হয়; পূর্বে এটি গুজরানওয়ালা জেলার একটি তহসিল ছিল। এটি পাঞ্জাবের কেন্দ্রীয় অঞ্চলে অবস্থিত এবং শিল্প উৎপাদনের দিক থেকে জেলাটি কৃষির পাশাপাশি চাউল শিল্পের জন্য পরিচিত। পাকিস্তান থেকে শীর্ষ ৫টি চাউল রপ্তানিকারক জেলার মধ্যে অন্যতম একটি জেলা হাফিজাবাদ। জেলাটির রাজধানী শহর হাফিজাবাদ রাজপুত কর্তৃক নির্মিত হয়েছিল, যেটি পাঞ্জাব প্রশাসনের শক্তিশালীকরণের জন্য সুপরিচিত।
জনসংখ্যার উপাত্ত
১৯৯৮ সালের আদমশুমারীর হিসাব অনুসারে, জেলাটির জনসংখ্যার ছিল প্রায় ৮৩২,৯৮০ জন এর মত, যার মধ্যে থেকে প্রায় ২৬.৭৩% শহুরে বসবাসকারী জনসংখ্যা ছিল।
এখানকার জনসংখ্যার প্রায় ৯৭% মুসলিম, খ্রিস্টান ও কাদিয়ানি যথাক্রমে ২.৯% এবং বাকী ০.১% অন্যান্য ধর্মের। মাতৃভাষা হিসেবে ৯৮.৭% পাঞ্জাবি ভাষা ব্যবহার করে থাকে, এছাড়াও বাকী অন্যান্য ভাষার মধ্যে রয়েছে উর্দু (০.৯%), পশতু (০.৩%) এবং সরাইকি (০.১%)।
হারবার্ট এল. অ্যান্ডারসন
হার্বার্ট লরেন্স অ্যান্ডারসন (২৪ মে ১৯১৪-১৬ জুলাই ১৯৮৮) একজন আণবিক পদার্থবিজ্ঞানী, তিনি শিকাগো বিশ্ববিদ্যালয়ে পদার্থবিজ্ঞান বিষয়ের অধ্যাপক ছিলেন। thumb| হার্বার্ট লরেন্স অ্যান্ডারসন
ম্যানহাটন প্রকল্পে অ্যান্ডারসন বিশেষ অবদান রেখেছেন। তিনি যুক্তরাষ্ট্রে নিউক্লীয় বিভাজন প্রদর্শনকারী প্রথম দলের সদস্য ছিলেন। কলাম্বিয়া বিশ্ববিদ্যালয়ের পুপিন হলের বেসমেন্টে এই প্রদর্শনী আয়োজিত হয়। তিনি যুক্তরাষ্ট্রের প্রথম পারমাণবিক বোমা পরীক্ষায় অংশগ্রহণ করেন, যার সাংকেতিক নাম ছিল ট্রিনিটি। দ্বিতীয় বিশ্বযুদ্ধের পর তিনি শিকাগো বিশ্ববিদ্যালয়ে অধ্যাপক হিসেবে যোগদান করেন ও ১৯৮২ সালে অবসরগ্রহণের পূর্ব পর্যন্ত সেখানেই কর্মরত ছিলেন। তিনি সেখানে বিজ্ঞানী  এনরিকো ফার্মিকে ফার্মি ইনস্টিটিউট প্রতিষ্ঠায় সাহায্য করেন। ১৯৫৮ থেকে ১৯৬২ সাল পর্যন্ত তিনি ফার্মি ইনস্টিটিউটের পরিচালক ছিলেন। পরবর্তীতে তিনি লস অ্যালামোস জাতীয় বিজ্ঞানাগারের জ্যেষ্ঠ ফেলো ছিলেন। কাজের স্বীকৃতিস্বরূপ অ্যান্ডারসন এনরিকো ফার্মি পুরস্কার লাভ করেন।
শিক্ষা
নিউ ইয়র্ক শহরে একটি ইহুদি পরিবারে অ্যান্ডারসন জন্মগ্রহণ করেন। "পদুয়ার মহারাম", রাব্বি মেয়ার কাতজেনেলেবোলগেন তার পূর্বসূরি। "অবিভক্ত শৃঙ্খল" বা দি আনব্রোকেন চেইন গ্রন্থে এর বিস্তৃত বর্ণনা আছে। অ্যান্ডারসন কলাম্বিয়া বিশ্ববিদ্যালয় হতে তিনটি ডিগ্রি লাভ করেন। প্রথমটি হলো- মানবিক অনুষদ হতে স্নাতক (১৯৩১), তড়িৎপ্রকৌশল বিষয়ে স্নাতক (১৯৩৫) ও পদার্থবিজ্ঞান বিষয়ে পিএইচডি (১৯৪০)।